לאחר שעיינתי בבקשה לעיכוב ביצוע החלטתי מיום 9.2.12 ובתגובה, אני דוחה את הבקשה.
ראשית, לא מצאתי שעלול להגרם נזק בלתי הפיך ככל שתתקבל בקשת הרשות לערעור, שכן לכל היותר תיוותר חוות הדעת של המומחה כפי שהיא קיימת כיום בתיק.
שנית, ממילא שמורה למבקש הזכות לשלוח שאלות הבהרה למומחה והוא יוכל להבהיר את הטעון הבהרה במסגרת חקירת המומחה.
זכות זו, אף היתה קיימת למשיבים ונחזה שמאחר ותקן מכון התקנים נזכר בחוות הדעת והמומחה קצב במקור מועד להגשת הבדיקה, הרי שב"כ המשיבים יכול היה לשאול המומחה שאלות בענין זה במסגרת חקירה נגדית.
לפיכך, אין בהחלטתי כדי לשנות באופן מהותי את בדיקת המומחה למעט האפשרות להאריך המועד למשיבים להמציא למומחה את הבדיקה שנתבקשה על ידו לצורך השלמת חוות הדעת כפי שהתכוון לעשות במקור.
שלישית, עסקינן בתיק המתנהל בסדר דין מהיר ומצאתי כי עיכוב נוסף בתיק זה המתנהל מחודש יולי 2010 חורג מגבולותיו הטבעיים של הסכסוך.
מכל הטעמים האמורים – הבקשה נדחית.